J. Geils

John Warren Geils Jr. (), kjend som J. Geils eller Jay Geils, var ein USA-amerikansk gitarist. Han var mest kjend som leiaren i The J. Geils Band.

Geils voks opp i New York City og vart interessert i jazz og blues. Etter å ha flytta til Massachusetts for å studere, skipa han The J. Geils Blues Band medan han framleis gjekk på Worcester Polytechnic Institute. Etter å ha fjerna ordet «Blues» frå namnet sitt, gav bandet ut debutplata si i 1970, og spelte soul- og rhythm and blues-påverka rock gjennom det meste av 1970-åra, før dei vart meir pop i 1980-åra. Etter at bandet vart oppløyst i 1985, slutta Geils å spele fast og byrja med restaurering av bilar han deltok i billøp med, men dreiv stundom med musikkproduksjon. Han fortsette å spele sporadiske turnear med resten av bandet i 2000- og 2010-åra. Geils døydde av naturlege årsaker den 11. april 2017, 71 å gammal, i heimen sin i Groton i Massachusetts.

Diskografi

Som Jay Geils
 Bluestime med Magic Dick (Rounder, 1994)
 Little Car Blues med Magic Dick (Rounder, 1996)
 Jay Geils Plays Jazz! (Stony Plain, 2005)
 Jay Geils, Gerry Beaudoin and the Kings of Strings featuring Aaron Weinstein (Arbors, 2006)
 Toe Tappin' Jazz (North Star, 2009)

Som New Guitar Summit
 New Guitar Summit (Stony Plain, 2004)
 New Guitar Summit: Live at the Stoneham Theatre (2004)
 Jazzthing II med Randy Bachman (2007)
 Shivers (Stony Plain, 2008)

Kjelder
Denne artikkelen bygger på «J. Geils» frå ,  den 4. september 2018. 
 oppgav desse kjeldene:

Kategori:USA-amerikanske jazzgitaristar
Kategori:USA-amerikanske gitaristar
Kategori:USA-amerikanske rockegitaristar
Kategori:Sologitaristar
Kategori:USA-amerikanske rockesongarar
Kategori:Bluesrock-musikarar
Kategori:Folk frå Far Hills i New Jersey
Kategori:The J. Geils Band-medlemmar
Kategori:Elevar ved Worcester Polytechnic Institute
Kategori:Musikarar frå Massachusetts